stanford-oval/wikipedia huggingface dataset:
Intia kesäolympialaisissa 1968

Intia osallistui Méxicon kesäolympialaisiin 1968 25 urheilijan voimin. He olivat kaikki miehiä. Intian joukkue saavutti yhden mitalin, kun maahockeyjoukkue saavutti yhdeksännen mitalinsa olympiatasolla. Värisuora täydentyi näissä kisoissa pronssisella mitalilla.
Mitalistit > Pronssia

Rajendra Christy, Krishnamurty Perumal, V. J. Peter, Inam-ur Rahman, Munir Sait, Ajitpal Singh, Balbir Singh, Balbir Singh, Balbir Singh, Gogi Singh, Gurbux Singh, Harbinder Singh, Harmik Singh, Jagjit Singh, Prithipal Singh, Tarsem Singh - Maahockey miehet
Juho Lepistö

Johannes (Juho) Lepistö (25. tammikuuta 1861 Hartola – 25. helmikuuta 1941 Hartola) oli suomalainen maanviljelijä, joka toimi Suomalaisen puolueen kansanedustajana ensimmäisessä eduskunnassa.
Lepistön vanhemmat olivat maanviljelijä Gabriel Lepistö ja Fredrika Juhontytär. Hän oli Hartolassa ensin torpparina ja sitten itsenäisenä maanviljelijänä vuodesta 1893. Hän oli naimisissa vuodesta 1883 alkaen Maria Lovisa Heikintyttären kanssa.
Lepistö oli kansanedustajana 1907–1908 edustaen Mikkelin läänin vaalipiiriä.
Kadriorgin presidentinpalatsi

| Kadriorgin presidentinpalatsi |
| --- | --- |

Sijainti:  Kadriorg, Tallinna
Valmistumisvuosi:  1938
Suunnittelija:  Alar Kotli
Haltija:  Viron valtio
Käyttäjä:  Viron presidentti
Tyylisuunta:  uusbarokki
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kadriorgin presidentinpalatsi (vir. Kadrioru administratiivhoone) on Kadriorgin alueella Viron pääkaupungissa Tallinnassa sijaitseva uusbarokkirakennus, joka toimii Viron presidentin virka-asuntona.
1930-luvulla presidentin virka-asuntona oli historiallinen  Kadriorgin palatsi (nykyisin taidemuseo). Sen lähelle päätettiin rakentaa toimistotiloja presidentinpalatsiksi. Samaan aikaan Kadriorgin puistoa uudistettiin myös. Vuonna 1938 valmistuneen presidentinpalatsin on suunnitellut virolainen arkkitehti Alar Kotli.
Juhlallisen sisäänkäynnin vieressä oli alkujaan valtaa symboloivat pronssileijonat. Ne katosivat neuvostomiehityksen aikana.
Vuonna 2014 presidentille päätettiin kunnostaa uusi virka-asunto Libertyn huvilaan Tallinnan länsilaidalla. Kunnostustöiden odotettiin vievän vuosia.
Ajatuksesta luovuttiin myöhemmin.
Aiheesta muualla

Kuvia tai muita tiedostoja aiheesta Kadriorgin presidentinpalatsi Wikimedia Commonsissa
Imagi Animation Studios

| Imagi Animation Studios |
| --- | --- |

Yritysmuoto:  Julkinen (Hongkongin pörssi)
Osake:  SEHK: 0585
Perustettu:  2000
Avainhenkilöt:  Francis Kao Felix Ip
Kotipaikka:  Chai Wan, Hongkong
Toimiala:  Elokuvat
Tuotteet:  Tietokoneanimaatiot
Henkilöstö:  450 (Hongkongissa) 50 (Yhdysvalloissa)
Kotisivu:  Imagi International
Infobox OKVirheellinen NIMI-arvo: 
Imagi Animation Studios on hongkongilainen animaatiostudio, joka on erikoistunut tietokoneanimaatioihin.
Yhtiön päästudio sijaitsee Chai Wanissa, Hongkongissa ja sen tuotantorakennus Los Angelesissa. Sillä on myös satelliittitoimisto Tokiossa. Imagi keskityy ensisijaisesti tuottamaan tietokoneanimaatioita elokuviin ja sen ensimmäinen elokuvatuotos oli vuoden 2007 Turtles-elokuvassa.
Yhtiön tuotantoa > Elokuvat

TMNT (2007)
Highlander: The Search for Vengeance (2007)
Astro Boy (2009)
Gatchaman (2010)
Tusker (2011)
Yhtiön tuotantoa > Televisiosarjat

Zentrix (2001)
Leijonan elämää (2004)
Aiheesta muualla

IMDb
Juho Linnainmaa

Sulho Johannes (Juho) Linnainmaa, sukunimi aik. Galenius (30. heinäkuuta 1883 Luvia – 16. kesäkuuta 1922 Helsinki) oli suomalainen toimittaja. Hän toimi viimeksi Iltalehden toimitussihteerinä ja kirjoitti pakinoita nimimerkillä Jouni.
Juho Linnainmaan vanhemmat olivat suutari Juho Galenius ja Kaisa Rosendahl. Hän pääsi ylioppilaaksi Porin lyseosta 1904. Linnainmaa harjoitti teologian ja filologian opintoja Helsingin yliopistossa ja oli mukana kansanvalistustoiminnassa toimien puhujana eri tilaisuuksissa sekä oli mukana seuranäyttämötoiminnassa.
Linnainmaa siirtyi lehtialalle vuoden 1910 tienoilla. Hän oli toisena toimittajana Vaasassa ilmestyneessä Pohjanmaa-lehdessä ja sen jälkeen Rauman Lehden päätoimittajana 1912–1914.  Linnainmaa siirtyi Sanomalehtien Tietotoimiston palvelukseen vähän ennen Suomen sisällissotaa ja oli työssä ensin Viipurissa ja sitten Helsingissä. Vuonna 1918 Linnainmaa liittyi Uusi Päivä-lehden toimitukseen ja tämän lehden lopettamisen jälkeen hän oli Iltalehden toimitussihteerinä.
Linnainmaa joutui henkirikoksen uhriksi asunnossaan Helsingissä aamuyöllä 16. kesäkuuta 1922. Tekijä 24-vuotias Yrjö Gabriel Pöyhönen oli vieraillut samassa talossa asuneen morsiamensa luona ja Linnainmaa saattoi tuntea hänet ulkonäöltä. Linnainmaa tapasi hänet kello yhden aikaan yöllä luultavasti talon portaikossa ja he olivat menneet yhdessä sisään käyden Linnainmaan asunnossa. Humalassa ollut Pöyhönen pyrki sitten sisään viidennessä kerroksessa asuneen morsiamensa asuntoon mutta häntä ei päästetty sinne. Hän yritti sitten päästä pariin muuhunkin portaikon asuntoon siinä onnistumatta. Kello puoli kolmen aikaan kuultiin melua Linnainmaan asunnosta ja pian Linnainmaa hyppäsi vertavuotavana ulos asuntonsa ikkunasta pihamaalle. Pöyhönen poistui talosta ja vertavuotava Linnainmaa palasi sisälle mutta lyyhistyi maahan kolmannessa kerroksessa soitettuaan erään asunnon ovikelloa. Hänet toimitettiin Marian sairaalaan mutta hän kuoli matkalla sinne.
Pöyhönen tuomittiin 31. elokuuta 1922 Helsingin raastuvanoikeudessa 8 vuoden kuritushuonerangaistukseen. Vapauduttuaan hän ryösti vappuyönä 1930 Kaisaniemankadulla liikemies Ungerstamilta kellon ja lompakon yhdessä erään toisen miehen kanssa. Molemmat tuomittiin ryöstöstä neljän vuoden kuritushuonerangaistukseen.
Juho Linnainmaa on haudattu Malmin hautausmaalle.
St. Augustine

| St>  Augustine |
| --- | --- |
 Kaupungintalo, jossa toimii myös Lightner-museo.
 vaakuna

 Koordinaatit: 29°53′39″N, 81°18′47″W 
Valtio:  Yhdysvallat
Osavaltio:  Florida
Piirikunta:  St. Johns
Hallinto:  
 – Pormestari:  Tracy Upchurch (R)
Pinta-ala:  
 – Kokonaispinta-ala:  27,8 km²
 – Josta vettä:  6,1 km² (21,99 %)
Korkeus:  1,52 m
Väkiluku (2010):  13 011
 – Väestötiheys:  534,7 as./km²
 – Metropolialue:  1 277 997
Aikavyöhyke:  UTC–6 (kesäaika UTC–5)
Lempinimi::  Ancient City, Continental United States' Oldest City
 
 http://www.staugustinegovernment.com/ 
Infobox OKVirheellinen NIMI-arvo: 
St. Augustine on kaupunki Floridan osavaltiossa, Yhdysvalloissa. Se on Yhdysvaltain vanhin jatkuvasti asutettu eurooppalaisten perustama kaupunki. Sen perustivat espanjalaiset vuonna 1565. Vuoden 2010 väestönlaskennassa kaupungin asukasluku oli 13 011. Sen pinta-ala on 27,8 neliökilometriä, josta vettä on 6,1 neliökilometriä. Asukastiheys on 534,7 as./km². Kaupungissa on edelleen nähtävillä rakennuksia Espanjan siirtomaa-ajalta.
Väestö

Kaupungin asukkaista 81,4 prosenttia on valkoisia, 9,41 prosenttia mustia ja 6,15 prosenttia latinalaisamerikkalaisia.  96,6 prosenttia asukkaista on Yhdysvaltain kansalaisia. Kaupungin väestön keski-ikä on 42,1 vuotta.
Kuvia kaupungista

Espanjalaisten rakennuttama linnoitus Castillo de San Marcos St. Augustinessa.
St. Augustinen majakka.
Memorial Presbyterian Church.
Aiheesta muualla

Wikimedia Commonsissa on kuvia tai muita tiedostoja aiheesta .
City of St. Augustin
Kadriorg

| Kadriorg |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Kesklinn
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  2,56 km²
Väkiluku (1.1.2018):  5 263
 – Väestötiheys:  2 055,9 as./km²
Infobox OKVirheellinen NIMI-arvo: 
Kadriorg on asuinalue (vir. asum) Kesklinnan kaupunginosassa Tallinnassa. Sen pinta-ala on 256 hehtaaria ja väkiluku 5 263 henkeä (1.1.2018). Vuoden 2014 alussa asuinalueen väestöstä 65 prosenttia oli virolaisia.
Kadriorgissa sijaitsee Kadriorgin puisto, joka on laajuudeltaan 85 hehtaaria. Puistossa ovat muun muassa Viron taidemuseon osista Kadriorgin palatsi, Mikkel museo ja Kumu, sekä Tallinnan laululava ja ruusutarha, jossa on 6 000 ruusua. Puiston pohjoisosassa on kuvanveistäjä Amandus Adamsonin veistämä muistomerkki Russalka (1902), joka kunnioittaa vuonna 1893 venäläisen Rusalka-sotalaivan upotessa hukkuneiden muistoa.
Kadriorgissa sijaitsee myös Kadrioru staadion, joka on jalkapalloseura FC Levadian kotikenttä. Kadriorgissa taidemuseon vieressä on Viron presidentin virka-asunto, Kadriorgin presidentinpalatsi.
Amandus Adamson, Rusalka muistomerkki, 1902.
Niccolo Michetti, Kadriorgin palatsi, 1718-1725.
Alar Kotlin, Tallinnan laululava, 1959.
Viron presidentinpalatsi Kadrioru administratiivhoone
Luna Luna-huvipuisto
Aiheesta muualla

Kuvia tai muita tiedostoja aiheesta Kadriorg Wikimedia Commonsissa
Kadriorg Tallinnan matkailutoimiston verkkosivuilla
Siiri Suutre: Kadrioru lastepark meelitab värvikirevate atraktsioonidega. Eesti Päevaleht 13.7.2007. (viroksi)
Urmas Tooming: Kadrioru kuulus Must Luik elab oma viimaseid päevi (Arkistoitu – Internet Archive). Postimees 30.6.2008. (viroksi)
Starship Technologies

| Starship Technologies |
| --- | --- |

Perustettu:  11. kesäkuuta 2014 Viro
Perustaja:  Janus Friis Ahti Heinla
Toimitusjohtaja:  Alastair Westgarth
Avainhenkilöt:  Ahti Heinla (teknologiajohtaja)
Toimiala:  robotiikka logistiikka
Tuotteet:  robotit
Kotisivu:  www.starship.xyz
Infobox OKVirheellinen NIMI-arvo: 
Starship Technologies on vuonna 2014 perustettu virolainen yritys, joka kehittää ruoankuljetusrobotteja. Yhtiöllä on pääkonttori Yhdysvaltain San Franciscossa, toimisto Tallinnassa ja tuotekehitys paljolti Helsingissä. Tuotantoa on Tallinnassa ja huolto mm. Espoossa.
Yhtiö toimittaa robottikuljetuksia Yhdysvalloissa, Britanniassa, Saksassa, Virossa ja Suomessa. Britanniassa se toimii kymmenessä kaupungissa.
Robotit

Robottien liikenopeus vastaa reipasta kävelyvauhtia, noin 6 km/h. Robotteja voidaan kauko-ohjata, mikäli automaattiohjaus pettää tai robotti jää jumiin. Robotit painavat 25 kiloa tyhjänä ja voivat kantaa 9,1 kiloa ruokaa. Akkujen kesto on keskimäärin 18 tuntia ja robotti voi päivässä kulkea yleensä 40 kilometriä. Robotit kommunikoivat ihmisille kaiuttimiensa kautta ja niitä käytetään Androidin ja iOS:n applikaatioilla. Robotissa on 12 kameraa, jotka tarkkailevat sen ympäristöä liikkuessaan. Se osaa viestiä liikennevalojen kanssa ja tilata itselleen vihreän valon.
Robotin muotoilu on suomalaisen Aivan-yhtiön käsialaa. Sen tekniset ominaisuudet ovat lähtöisin Suomen tuotekehitysyksiköstä. Robotti muun muassa juttelee asiakkaan kanssa, kun tavarat vastaanotetaan. Se osaa myös laulaa.
Jotkut roboteista ovat kohdanneet ilkivaltaa, kuten ihmisten potkimista, mutta ne kestävät sen.
Toiminta-alue

Vuonna 2023 Starshipin valmistamia robotteja on toiminnassa Yhdysvalloissa, Isossa-Britanniassa, Saksassa, Virossa ja Suomessa, ja robotteja on yhteensä "muutama tuhat".
Vuonna 2022 Starshipin robotit aloittivat kuljetukset Espoossa. Kyseessä oli seitsemän HOK-Elannon kaupan kanssa toteutettu, kymmentä robottia käyttänyt kokeilu, joka päättyi puolen vuoden kuluttua. 2023 toukokuussa Starshipin robotit aloittivat elintarvikkeiden kuljetuksen useista pääkaupunkiseudun Alepoista. Vuonna 2024 Starshipin kuljetusrobotteja liikkui 14 suomalaisessa kaupungissa.
Yhtiö pyrkii aluksi toimimaan pääasiassa opintolaitosten kampusalueilla. Robotteja on vuoden 2022 alussa ilmoitettu olevan yhteensä 1 200 kappaletta. Niiden hinta on suurin piirtein kannettavan tietokoneen hintaluokassa.
Aiheesta muualla

Kuvia tai muita tiedostoja aiheesta Starship Technologies Wikimedia Commonsissa
Starshipin valmistama robotti tuo ruokaa kuvan opiskelijoille Oregonin osavaltionyliopistolla Yhdysvalloissa vuonna 2020.
Intia kesäolympialaisissa 2000

Intia osallistui Sydneyn kesäolympialaisiin 2000 65 urheilijan voimin. Intian joukkue saavutti yhden mitalin, kun Karnam Malleswari saavutti painonnostossa  pronssia naisten 69kg sarjassa.
Mitalistit > Pronssia

Karnam Malleswari - Painonnosto, naiset 69kg
Kaakkois-Aasian kisat 2013

Kaakkois-Aasian kisat 2013 järjestetään Myanmarissa joulukuussa 2013. Kaakkois-Aasian kisat järjestetään maassa ensimmäistä kertaa 44 vuoteen.
Aiheesta muualla

Tapahtuman verkkosivut (Arkistoitu – Internet Archive)
Huludao

| Huludao (葫芦岛市, Húlúdǎo Shì) |
| --- | --- |
 Huludaon sijainti Liaoningissa, alla sijainti Kiinassa.
 Huludao
 Koordinaatit: 40°43′N, 120°50′E 
Valtio:  Kiina
Maakunta:  Liaoning
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  10 415 km²
Väkiluku (2010):  2 623 541
Aikavyöhyke:  UTC+8
Postinumero:  125000
Suuntanumero(t):  0429
Rekisterikilpi:  辽P
 
 www.hld.gov.cn 
Infobox OKVirheellinen NIMI-arvo: 
Huludao (kiin. 葫芦岛市, pinyin: Húlúdǎo Shì) on prefektuuritason kaupunki Kiinan Liaoningin maakunnan länsiosassa. Kaupungin keskusta sijaitsee linnuntietä noin 250 kilometriä maakunnan pääkaupunki Shenyangista lounaaseen. Prefektuurin pinta-ala on 10 415 neliökilometriä ja väkiluku 2,62 miljoonaa (2010).
Kaupunki oli nimeltään Jinxi (锦西) vuoteen 1994 asti. Huludao on suomeksi Pullokurpitsasaari.
Kaupunki rajoittuu lännessä Qinhuangdaon, pohjoisessa Chaoyangin, idässä Jinzhoun prefektuuritason kaupunkeihin, sekä etelässä Bohaimereen.
Hallinnollinen jako

Piirikuntatasolla prefektuuri jaetaan 6 osaan seuraavasti (numerointi kuten oheisessa kuvassa, asukasluvut vuonna 2010):
Galleria

Huludaon kaupunkimaisemaa.
Huludaon rautatieasema.
Kiinan muuri Jiumenkoun kohdalla.
Kaupungin muuri Xingchengissä.
Suizhongin rautatieasema.
Aiheesta muualla

Kuvia tai muita tiedostoja aiheesta Huludao Wikimedia Commonsissa
Virallinen sivusto (Arkistoitu – Internet Archive) (englanniksi) (www.hld.gov.cn)
Huludaon hallinnollinen jako.
Jonas Hemming

| Jonas Hemming> Henkilötiedot |
| --- | --- |
Syntynyt: 3. helmikuuta 1970 Vaasa, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  187 cm
Paino:  87 kg
Pelaajaura
Pääsarjaura:  1990–2001
Aik. seurat:  Vaasan Sport (Mestis),   HPK (SM-liiga),   Jokipojat (SM-liiga)   SaiPa (SM-liiga)   Lillehammer IHK (NEL)   EC Wilhelmshaven-Stickhausen (2. bund)   KoMu HT (SS)   ES Weißwasser (2. bund)   EC Graz (AUS)   Val Pusteria (ITA)   IK Viking (SWE 1d)
Jonas Hemming (s. 3. helmikuuta 1970) on entinen suomalainen jääkiekkoilija ja nykyinen valmentaja. Hemming on pelannut pelannut SM-liigaa ja edustanut Suomea nuorten MM-kisoissa. Hemming oli jo juniorivuosina lupaus kun hän pääsi jo juniori-ikäisenä Sportin edustusjoukkueeseen. Hemming pelasi vuodet 1986–1991 Vaasassa josta hän siirtyi pelaamaan SM-liigaan HPK:hon ja Jokipoikiin. Hemming on sen jälkeenkin pelannut pääsarjatasolla muun muassa SaiPassa ja myös ulkomailla.
Hemming toimi Lapuan Virkiän valmentajana kaudella 2008–2009. Kaudelle 2009–2010 Hemming palasi Vaasaan ja vastaanotti A-nuorten SM-Liigaan nousseen Vaasan Sportin A-junioreiden valmennuspestin.
Kadrioru staadion

Kadrioru staadion on yleisurheilu- ja jalkapallostadion Virossa. Se sijaitsee Tallinnassa ja tarkemmin sanottuna Kadriorgissa. Stadion on avattu vuonna 1926. Se toimii paikallisen jalkapallon pääsarjaseuran FC Levadian kotistadionina. Lisäksi se on ollut aiemmin Viron jalkapallomaajoukkueen kotikenttä. Stadionin katsojakapasiteetti on 4 750.
Stadionennätykset

| Laji | Miehet> Urheilija | Miehet> Tulos | Miehet> Pvm | Naiset> Urheilija | Naiset> Tulos | Naiset> Pvm |
| --- | --- | --- | --- | --- | --- | --- |
| 100 m | Michael Kee | 10,0 | 2.7.1976 | Silke Gladisch | 11,08 | 21.6.1986 |
| 200 m | Jaysuma Saidy Ndure | 20,25 | 22.7.2007 | Heike Drechsler | 22,13 | 22.6.1986 |
| 400 m | Davian Clarke | 45,27 | 16.8.2005 | Olga Vladõkina | 49,76 | 21.6.1986 |
| 800 m | Curtis Robb | 1.45,73 | 9.6.1996 | Sigrun Wodars | 1.57,98 | 22.6.1986 |
Aiheesta muualla

Stadionin kotisivut
Star Wars Episode I: Jedi Power Battles

| Star Wars Episode I: Jedi Power Battles |
| --- | --- |

Kehittäjä:  LucasArts
Julkaisija:  LucasArts
Julkaistu:  PlayStationNA 31. maaliskuuta 2000EU huhtikuu 2000 DreamcastNA 18. lokakuuta 2000 Game Boy AdvanceNA 21. marraskuuta 2001EU 1. maaliskuuta 2002
Lajityyppi:  toimintapeli
Pelimuoto:  yksinpeli, moninpeli
Ikäluokitus:  ELSPA: 11+ ESRB: T  
Alusta:  Game Boy Advance, PlayStation, Sega Dreamcast
Jakelumuoto:  CD-ROM, pelimoduuli
Lisää peliartikkeleitaVideopelien teemasivulla
Infobox OK   : 
Star Wars Episode I: Jedi Power Battles on LucasArtsin kehittämä ja julkaisema toimintapeli. Peli on julkaistu vuonna 2000 Game Boy Advancelle, PlayStationille ja Sega Dreamcastille.
Peli sijoittuu Tähtien sodan maailmaan.
Hahmot

Seuraavat hahmot ovat käytettävissä pelissä:
Padawan Obi-Wan Kenobi
Jedimestari Qui-Gon Jinn
Jedimestari Mace Windu
Jedimestari Adi Gallia
Jedimestari Plo Koon
Hahmot > Salatut hahmot

Seuraavat hahmot saa käyttöönsä pelattuaan pelin kertaalleen läpi:
Naboon kuningatar Amidala
Kapteeni Panaka
Sithlordi Darth Maul
Jedimestari Ki-Adi-Mundi
Aiheesta muualla

Star Wars: Episode I - Jedi Power Battles MobyGamesissa (englanniksi)
Tähtien sota -videopelit
| --- | --- |
Toiminta:   The Empire Strikes Back (1982)  Return of the Jedi: Death Star Battle  Return of the Jedi: Ewok Adventure  Jedi Arena  Star Wars (1987)  Star Wars (1991)  Droids  The Empire Strikes Back (1992)  Super Star Wars  Super Star Wars: The Empire Strikes Back  Rebel Assault  Super Star Wars: Return of the Jedi  Shadows of the Empire  Rebel Assault II: The Hidden Empire  Masters of Teräs Käsi  Rogue Squadron  Demolition  Episode I: Battle for Naboo  Starfighter  Rogue Squadron II: Rogue Leader  Jedi Starfighter  The Clone Wars (2002)  Apprentice of the Force  Bounty Hunter  The New Droid Army  Rogue Squadron III: Rebel Strike  Flight of the Falcon  Kinect  Attack Squadrons (peruttu) 
Toimintaseikkailu:   Yoda Stories  Episode I: The Phantom Menace  Episode I: Jedi Power Battles  Episode I: Obi-Wan's Adventures  Obi-Wan  Episode II: Attack of the Clones  Lego Star Wars: The Video Game  Episode III: Revenge of the Sith  Lego Star Wars II: The Original Trilogy  Lethal Alliance  Lego Star Wars: The Complete Saga  The Force Unleashed  The Clone Wars – Jedi Alliance  The Clone Wars – Lightsaber Duels  The Clone Wars – Republic Heroes  The Force Unleashed II  Lego Star Wars III: The Clone Wars  1313 (peruttu)  Disney Infinity 3.0  Lego Star Wars: The Force Awakens  Jedi: Fallen Order  Lego Star Wars: The Skywalker Saga  Jedi: Survivor  Outlaws 
Ajopelit:   Episode I: Racer  Racer Arcade  Super Bombad Racing  Racer Revenge 
Roolipelit:   Galaxies  Knights of the Old Republic  Knights of the Old Republic II: The Sith Lords  The Old Republic  Uprising  Galaxy of Heroes 
Simulaatiopelit:   X-Wing  TIE Fighter  X-Wing vs. TIE Fighter  X-Wing Alliance  Droid Works  Squadrons 
Strategia:   Rebellion  Force Commander  Galactic Battlegrounds  Empire at War Forces of Corruption 
Ensimmäisen persoonan ammunta:   Dark Forces  Jedi Knight: Dark Forces II  Jedi Knight II: Jedi Outcast  Jedi Knight: Jedi Academy  Republic Commando 
Kolmannen persoonan ammunta:   Battlefront (2004)  Battlefront II (2005)  Battlefront: Renegade Squadron  Battlefront: Elite Squadron  Battlefront (2015)  Battlefront II (2017) 
Pulmapelit:   Angry Birds Star Wars  Angry Birds Star Wars II
Juan-José Aguirre Muñoz

Juan-José Aguirre Muñoz (s. 5. kesäkuuta 1954 Córdoba) on espanjalainen roomalaiskatolinen piispa. Hänet vihittiin Comboni-lähetyssaarnaajien papiksi 13. syyskuuta 1980 ja nimitettiin Bangassoun hiippakunnan koadjuuttoripiispaksi 13. joulukuuta 1997. Piispaksi vihkiminen seurasi 10. toukokuuta 1998. Pääkonsekraattorina toimi Antoine Marie Maanicus, jota avustivat Joachim N'Dayen ja Guerrino Perin.
Aguirre Muñozista tuli 21. joulukuuta 2000 Bangassoun piispa.
José Morais

| 0 | 1 | 2 |
| --- | --- | --- |

Henkilötiedot
Koko nimi: José Manuel Ferreira de Morais
Syntymäaika: 27. heinäkuuta 1965 (ikä 59)
Syntymäpaikka: Portugali
Seurat
| Vuodet | Seura | O (M) |
| 1984–1986 1986–1988 1988–1990 1990 1990–1991 |  UD Leiria  Dragoes de Alferrarede  AC Portugal →  SC Praiense  SC Penafiel |  |
Valmennusura
2000 2002 2003 2003–2004 2003–2004 2004 2005 2005 2008 2008 2008–2009 2009–2010 2010–:  Benfica (juniorit)  Westfalia Herne  Dresdner SC  Porto (apuv.)  Académico Viseu U-19  CD Santa Clara U-19  Assyriska FF  Al Hazm  Stade Tunisien  Jemenin maajoukkue  Espérance  Inter (tekn. avustaja)  Real Madrid (tekn. avustaja)
José Manuel Ferreira de Morais (s. 27. heinäkuuta 1965) on portugalilainen jalkapallovalmentaja ja entinen pelaaja.
Valmennusura

Morais siirtyi valmentajaksi pelaajauransa jälkeen ja toimi aluksi muun muassa Benfican junioreiden valmentajana, josta hän siirtyi myöhemmin tammikuussa 2003 saksalaisen Dresdnerin päävalmentajaksi. Pesti jäi kuitenkin lyhyeksi ja Morais palasi takaisin kotimaahansa. Hän toimi kaudella 2003–2004 Porton apuvalmentajana ja oli voittamassa José Mourinhon kanssa Mestarien liigan lisäksi Portugalin mestaruutta. Samaan aikaan Morais toimi Académico Viseun ja Santa Claran alle 19-vuotiaiden päävalmentajana.
Tammikuussa 2005 Morais sai päävalmennus pestin Ruotsista Assyriskasta. Hän kuitenkin jätti tehtävän kesäkuussa 2005 ja siirtyi kuukausi myöhemmin saudiarabialaiseen Al Hazmin valmentajaksi. Kauden jälkeen Morais palkattiin tunisialaisen Stade Tunisienin päävalmentajaksi kaudeksi 2008–2009. Hän kuitenkin sai potkut kesken kauden ja siirtyi syyskuussa 2008 Jemenin maajoukkueen valmentajaksi. Hän ehti kuitenkin valmentaa vain kaksi kuukautta, kunnes hän palasi takaisin Tunisiaan tällä kertaa Espérancen päävalmentajaksi. Morais kuitenkin erotettiin tehtävästään joukkueen huonojen esitysten vuoksi vaikka se oli sarjassa toisena. Lisäksi hän koki paineet liian suuriksi ja sopi erostaan joukkueen johdon kanssa.
Lokakuussa 2009 Morais nimitettiin italialaisen Interin tekniseksi avustajaksi André Villas Boasin tilalle. Morais jätti tehtävänsä kauden 2009-2010 jälkeen samaan aikaan kun José Mourinhon sopimus päättyi Interin päävalmentajana.
Jukka Koivisto (täsmennyssivu)

Jukka Koivisto voi viitata seuraaviin henkilöihin:
Jukka Koivisto, suomalainen lauluntekijä ja iskelmälaulaja
Jukka Koivisto (johtaja), suomalainen elinkeinoelämän vaikuttaja ja Kokoomusnuorten entinen puheenjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jukka Koivisto”, voi hakea sivunnimihaulla, laajalla sivunnimihaulla tai tekstihaulla.
Star Wars Jedi: Fallen Order

| Star Wars Jedi: Fallen Order |
| --- | --- |

Kehittäjä:  Respawn Entertainment
Julkaisija:  Electronic Arts
Jakelija:  Humble Store, Steam, Epic Games Store, PlayStation Store, Microsoft Store ja Google Stadia
Ohjaaja:  Stig Asmussen
Ohjelmoija:  Jiesang Song
Pelisarja:  Star Wars Jedi ja Tähtien sota -videopelit
Pelimoottori:  Unreal Engine 4
Julkaistu:  WW 15. marraskuuta 2019
Lajityyppi:  Toimintaseikkailupeli
Pelimuoto:  yksinpeli
Ikäluokitus:  ESRB: Teini-ikäisille  PEGI 16  USK 16 
Alusta:  Microsoft Windows, PlayStation 4, Xbox One
Jakelumuoto:  Digitaalinen jakelu ja Blu-ray-levy
Lisää peliartikkeleitaVideopelien teemasivulla
Infobox OK  : 
Star Wars Jedi: Fallen Order on Respawn Entertainmentin kehittämä ja Electronic Artsin julkaisema toimintaseikkailupeli. Se julkaistiin Windowsille, PlayStation 4:lle ja Xbox Onelle 15. marraskuuta 2019. Peli sijoittuu Tähtien sota -universumiin, viisi vuotta Sithin koston tapahtumien jälkeen ja 14 vuotta ennen elokuvan Uusi toivo tapahtumia. Peli seuraa nuoren entisen padawanin Cal Kestisin edesottamuksia ja pyrkimyksiä saavuttaa jedikoulutuksensa loppuun ja palauttamaan tuhotun jediritarikunnan samaan aikaan kun Galaktinen Imperiumi jahtaa häntä.
Pelin jatko-osa Star Wars Jedi: Survivor julkaistiin 28. huhtikuuta 2023.